b"\n_START_ARTICLE_\nManuel Osorio Manrique de Z\xc3\xba\xc3\xb1iga, nen\n_START_SECTION_\nDescripci\xc3\xb3\n_START_PARAGRAPH_\nEl retratat \xc3\xa9s el fill petit de Vicente Joaqu\xc3\xadn Osorio de Moscoso y Guzm\xc3\xa1n, comte d'Altamira i conseller del Banc de San Carlos, instituci\xc3\xb3 antecessora de l'actual Banc d'Espanya.ref name= museo/> El pare, va contractar Goya, aleshores retratista en la cort de Carles III d'Espanya, perqu\xc3\xa8 fes retrats de tota la fam\xc3\xadlia, sent aquest del seu fill Manuel el m\xc3\xa9s conegut. _NEWLINE_Goya ho representa com un ninot, m\xc3\xa9s que com un nen. Est\xc3\xa0 r\xc3\xadgid, sense moure's. El gest \xc3\xa9s seri\xc3\xb3s, d'expressi\xc3\xb3 impenetrable. Va vestit amb riques robes, la moda del moment: un vestit de color vermell intens amb una faixa daurada. La llum  queda en la part superior del quadre. _NEWLINE_A la part inferior, diferenciant-se del nen, hi ha una s\xc3\xa8rie d'animals, cadascun amb un contingut simb\xc3\xb2lic propi. Aix\xc3\xad, n'hi ha una garsa, que el nen agafa amb una corda, i que en el bec ala punta porta un paper, una targeta de visita de l'artista; aquest animal seria el s\xc3\xadmbol de la curiositat. Malgrat tot, en el cristianisme els ocells simbolitzen l'\xc3\xa0nima, refermant-se aix\xc3\xad la innoc\xc3\xa8ncia de tots dos, ocell i nen. Tamb\xc3\xa9 es veu a tres gats, que sotgen a la garsa, i seria el m\xc3\xb3n dels instints. Goya considerava els gats com animals diab\xc3\xb2lics, com pot veure's en Els Capritxos a l'estampa El somni de la ra\xc3\xb3 produeix monstres. Contrasta la seva mal\xc3\xadcia amb la innoc\xc3\xa8ncia del nen. Altres ocells estan en una g\xc3\xa0bia, al costat dret de la pintura, simbolitzant el confinament i protecci\xc3\xb3 de l'inf\xc3\xa0ncia. A la part inferior pot llegir-se el nom i la data de naixement del model:\xc2\xabMANVEL OSORIO MANRRIQVE DE ZV\xc3\x91IGA Sr. DE GINES NACIO EN ABR A II DE 1784\xc2\xbb"